**PAKKUMUSKUTSE**

Alla lihthanke piirmäära riigihanke (väikeost)

**1. ÜLDANDMED**

|  |  |  |
| --- | --- | --- |
| 1.1 | **HANKIJA** | **Sotsiaalkindlustusamet**Registrikood 70001975Paldiski mnt 80, Tallinn 15092info@sotsiaalkindlustusamet.ee  |
| 1.2 | Hanke nimetus ja maksumus  | „Seksuaalvägivalla ohvritele pakutavate teenuste ekspertteenuse väikeost“Tehniline kirjeldus:* Eksperdina toetada seksuaalvägivalla (edaspidi SV) ohvritele suunatud teenuste terviklikkust ja kvaliteeti nelja piirkonna tervishoiuasutustes Eestis (Pärnu Haigla, Lääne-Tallinna Keskhaigla, Ida-Viru Kesk­haigla ja Tallinna Ülikooli kliinikum);
* Pakkuda eelnimetatud neljale tervishoiu­asutusele tuge SV ohvritele teenuste pakkumisel, toetada seksuaal­vägivalla kriisiabikeskuste (edaspidi SAK) meeskondade tööd ning arendada koostöös SKA seksuaalvägivalla ohvrite toetamise teenuse juhi (edaspidi teenuse juht) ja tervishoiuasutustega sobivat mudelit standardiseeritud, erialade vahelise abi pakkumiseks;
* Teha koostööd tervishoiuasutuste SAK koordinaatoritega, sh toetada teenuse pakkumist, koostöös personaliga analüüsida juhtumipõhiselt teenuse osutamise kitsaskohti, aidata parandada teenuse kvaliteeti. Anda meeskondadele regulaarselt töösoovitusi ja toetada läbipõlemise ennetamist;
* Anda teenuse juhile sisendeid koolitus­vajaduste välja selgitamiseks, osaleda koolituste planeerimisel ning vajadusel viia läbi koolitusi nii SAK meeskondadele kui koostööpartneritele, kaasates võimaluste piires muid spetsialiste;
* Anda teenuse juhile sisendi statistiliste andmete kogumise ning teavitustegevuste planeerimiseks vastavalt teenuse juhiga kokku lepitud intervallile.
* Anda teenuse juhile SAK teenust pakkuvate tervishoiuasutuste poolset sisendit regulaarse infovahetuse tagamiseks ja tagasiside andmiseks võrgustikku kuuluvate multidistsiplinaarsete osapoolte vahel: Politsei- ja Piirivalveamet, sotsiaalministeerium, justiitsministeerium, prokuratuur, lastemaja, naiste tugikeskused – vastavalt tervishoiuasutuste vajadustele;
* Vahetada juhtumite kohta teavet osapoolte vahel (nt tagasiside meedikutele EKEI poolt kogutud analüüside, kirjeldatud vigastuste kohta); tagada regulaarne infovahetus ja tagasiside andmine Eesti Kohtuekspertiisi Instituudile (EKEI);
* Osaleda vajadusel võrgustikukohtumistel;
* Tõendmaterjali kogumise karbi sisu ja kohtumeditsiinilise tõendmaterjali kogumise metoodika parendamine koostöös EKEI-ga;
* Täita muid teenuse arendamise ja kvaliteedi tagamisega seotud seksuaalvägivalla ohvrite teenuse juhi poolt antud ülesandeid.

Hanke fikseeritud maksumus KM-ta: 1000 eurot kuus ehk kogumaksumusena 12 000 eurot ja sisaldab kõiki kulusid. |
| 1.3 | E-posti aadress teabe saamiseks | Andrea.Kink@sotsiaalkindlustusamet.ee  |
| 1.4 | **Pakkumuste esitamise tähtaeg**  | Hiljemalt **26.02**.**2023 kell 23:59.** Pärast nimetatud tähtaega esitatud pakkumusi arvesse ei võeta.  |
| 1.5 | E-posti aadress pakkumuste esitamiseks | info@sotsiaalkindlustusamet.ee |
| 1.6 | Pakkumuse jõusoleku tähtaeg (pakku­muste esitamise tähtajast arvates) | **60 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem)  |
| 1.7 | Hanke eeldatav ajakava ja hankelepingu täitmise tähtaeg | 1. Pakkumuste esitamine – punktis 1.4. sätestatud tähtajaks;
2. Hankelepingu täitmise periood on 6 kuud.
3. Hankijal on õigus teha ettepanek hankelepingu tähtaja saabumisel selle kordamiseks samadel tingimustel täiendavaks 6 kuuks (alus RHS § 49 lg 5)
 |
| 1.8 | Pakkumuskutse lisad  | Lisa 1 – pakkumusvorm;Lisa 2 – CV vorm;Lisa 3 – töövõtulepingu projekt. |
| 1.9 | Dokumentide ja andmete loetelu, mille pakkuja esitab pakkumuse koosseisus (nõuded pakkumusele) | 1. Pakkumus (Pakkumuse vormil lisa 1)
2. Vahetult teenust osutava isiku CV (Lisa 2)
3. Vahetult teenust osutava isiku kvalifikatsiooni ja kogemust tõendavad dokumendid:
	* 1. koopia haridust tõendavast dokumendist või kutsetunnistuse number või koopia kutsetunnistusest;
		2. täiendkoolitusel osalemist tõendava dokumendi koopia ja/või CV-s peab olema selgelt välja toodud varasem töökogemus nõutud sihtgrupiga.
 |
| 1.10 | Pakkujale kehtestatavad nõuded(vastavustingimused) | Nõuded seksuaalvägivalla ekspertteenust vahetult osutavale isikule:* Naistearsti väljaõpe ja vähemalt 10-aastane töökogemus.
* Käesoleval ajal naistearstina töötamine vähemalt 0,5 koormusega.
* Töötamise kogemus seksuaalvägivalla kriisiabikeskuses vähemalt 5 aasta jooksul.
* Meditsiini doktorikraadi olemasolu.
* Seksuaalvägivalla kriisiabikeskuste töö alase täiendkoolituse (mahus vähemalt 32 tundi) läbimine Eestis ja/või ühes või mitmes välisriigis.
* Seksuaalvägivalla kriisabikeskuste töö alase täiendkoolituse läbiviimise kogemus (akadeemilises kõrgkoolis).
 |
| 1.11 | Hindamiskriteeriumid | Vastavaks tunnistatud pakkumusi hindab hankija 100-väärtuspunkti süsteemis. Edukaks tunnistatakse pakkumus, mis saab kõrgeima arvu väärtuspunkte.Hindamiskriteeriumid:* Töökogemus maksimaalselt 50 punkti. Naistearsti töökogemus 10-15 aastat annab 25 punkti. Naistearsti töökogemus 15 ja rohkem aastat annab 50 punkti.
* Täiendkoolituse läbimine maksimaalselt 25 punkti. Täiendkoolituse maht 32-40 tundi annab 12,5 punkti. Täiendkoolituse maht 40 ja rohkem tundi annab 25 punkti.
* Täiendkoolituse läbiviimise kogemus maksimaalselt 25 punkti. Täiendkoolituse läbiviimise 1 aastane kogemus annab 12,5 punkti. Täiendkoolituse läbiviimise kogemus rohkem kui 1 aasta annab 25 punkti.

Juhul kui esitatakse ainult üks pakkumus, siis hankija vastavaks tunnistatud pakkumusele hindamist läbi ei vii ning tunnistab edukaks pakkuja kui see on vastavuse kontrolli läbinud.Vastavaks tunnustatud pakkujaga sõlmitakse töövõtuleping. |

**2. JUHISED PAKKUMUSE KOOSTAMISEKS JA ESITAMISEKS**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4. märgitud tähtajaks punktis 1.5. märgitud e-posti aadressile.
	5. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis, st pakkumus ei pea olema omakäeliselt allkirjastatud. Pakkuja soovil võib pakkuja pakkumuse allkirjastada omakäeliselt või digitaalselt. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
	6. Pakkumuse koosseis. Pakkumuse koosseisus esitab pakkuja kõik dokumendid ja andmed, mille loetelu on esitatud punktis 1.9.
	7. Pakkumuse jõusoleku tähtaeg. Pakkumus peab olema jõus vähemalt punktis 1.6. märgitud tähtaja jooksul.
	8. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 111 lõikega 5. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
	9. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	10. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja;
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt;
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel;
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	11. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui a) pakkumus sisuliselt ei vasta pakkumuskutses sätestatud tingimustele või lükkab kõik pakkumused tagasi, kui nende maksumus ületab hankija eelarvelised võimalused.
	12. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab edukaks kõige rohkem väärtuspunkte saanud pakkumuse. Töövõtuleping sõlmitakse vastavaks tunnistatud pakkujaga. Kui esitatakse vaid üks nõuetele vastav pakkumus, siis hindamist läbi ei viida.
	13. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.